ຕະຫຼາດຫຼັກຊັບລາວ ແລະ 3 ບໍລິສັດຫຼັກຊັບ ຮ່ວມກັບ ທະນາຄານແຫ່ງ ສປປ ລາວ ສາຂາພາກເໜືອ 
ແຂວງຫຼວງພະບາງ ຈັດກອງປະຊຸມສຳມະນາວຽກງານຕະຫຼາດທຶນລາວ

[bookmark: OLE_LINK2][bookmark: OLE_LINK1]ໃນວັນທີ 1 ເມສາ 2022 ທີ່ຜ່ານມາ ຄະນະວິຊາການຈາກຂະແໜງການຕະຫຼາດທຶນ ກໍ່ຄື ຕະຫຼາດຫຼັກຊັບລາວ (ຕລຊລ), ບໍລິສັດຫຼັກຊັບ ທຄຕລ-ກທ ຈຳກັດ (ທຄຕລ-ກທ), ບໍລິສັດຫຼັກຊັບ ລາວ-ຈີນ ຈຳກັດ (ບລຈ) ແລະ ບໍລິສັດຫຼັກຊັບ ລ້ານຊ້າງ ມະຫາຊົນ ຮ່ວມກັບ ທະນາຄານແຫ່ງ ສປປ ລາວ (ທຫລ) ສາຂາພາກເໜືອ ແຂວງຫຼວງພະບາງ ໄດ້ຈັດກອງປະຊຸມ​ສຳມະນາ ໃນຫົວຂໍ້“ການລົງທຶນໃນຫຼັກຊັບ: ຮຸ້ນ ແລະ ພັນທະບັດລັດຖະບານ” ຂຶ້ນທີ່ ສະໂມ ສອນ ທຫລ ສາຂາພາກເໜືອ ແຂວງຫຼວງພະບາງ ໂດຍການເປັນປະທານຮ່ວມຂອງ ທ່ານ ຄຶ້ມ ມິລິດ ຮອງຫົວໜ້າຫ້ອງວ່າການ ແຂວງຫຼວງພະບາງ, ທ່ານ ນາງ ໂພທິຈັນ ທຳມະເທວາ ຫົວໜ້າ ທຫລ ສາຂາພາກເໜືອ ແຂວງຫຼວງພະບາງ ແລະ ທ່ານ ນາງ ສາຍສະໝອນ ຈັນທະຈັກ ຜູ້ອຳນວຍການໃຫຍ່ ຕລຊລ.  ພ້ອມນັ້ນ ຍັງມີຄະນະອຳນວຍການຈາກ 3 ບໍລິສັດຫຼັກຊັບ, ພະນັກງານຈາກພະແນກການກ່ຽວຂ້ອງ, ທະນາຄານທຸລະກິດ, ສະຖາບັນການເງິນຈຸລະພາກ, ບັນດາຫົວໜ່ວຍທຸລະກິດ ແລະ ພະນັກງານກ່ຽວຂ້ອງພາຍໃນນະຄອນຫຼວງພະບາງເຂົ້າຮ່ວມ ຫຼາຍກວ່າ 50 ທ່ານ.
ຈຸດປະສົງຂອງກອງປະຊຸມສຳນມະນາໃນຄັ້ງນີ້ ແມ່ນເພື່ອເຜີຍແຜ່ຄວາມຮູ້ກ່ຽວກັບວຽກງານຕະຫຼາດທຶນ ໃຫ້ແກ່ພະນັກງານລັດຖະກອນ ແລະ ພາກເອກະຊົນ ກໍ່ຄື ພາກສ່ວນຕ່າງໆໃນສັງຄົມ, ຊຶ່ງຖືເປັນວຽກງານບູລິມະສິດໜຶ່ງໃນ “ແຜນຍຸດທະສາດການພັດທະນາຕະຫຼາດທຶນຂອງ ສປປ ລາວ ແຕ່ປີ 2016-2025” ເພື່ອໃຫ້ທຸກພາກສ່ວນໃນສັງຄົມ ເວົ້າລວມ, ເວົ້າສະເພາະ ກໍ່ຄືມວນຊົນພາຍໃນແຂວງຫຼວງພະບາງໃຫ້ຮັບຮູ້ກ່ຽວກັບພາລະບົດບາດຂອງ ຕລຊລ, ການລົງ ທຶນໃນຜະລິດຕະພັນທີ່ຈົດທະບຽນໃນ ຕລຊລ ຄື: ຮຸ້ນ ແລະ ພັນທະບັດລັດຖະບານ, ພ້ອມທັງຜົນປະໂຫຍດທີ່ຈະໄດ້ຮັບຈາກການລົງທຶນໃນຜະລິດຕະພັນເຫຼົ່ານັ້ນ.
ກອງປະຊຸມສຳມະນາດັ່ງກ່າວ ວິທະຍາກອນຈາກ ຕລຊລ, ທຄຕລ-ກທ ແລະ ບລຈ ໄດ້ນຳສະເໜີໃນ 3 ຫົວຂໍ້ ຄື:  ພາບລວມຕະຫຼາດທຶນລາວ ແລະ ພາລະບົດບາດຂອງຕະຫຼາດຫຼັກຊັບລາວ;  ການລົງທຶນໃນຮຸ້ນ ແລະ  ການລົງທຶນໃນພັນທະບັດລັດຖະບານ.
ກອງປະຊຸມດັ່ງກ່າວໄດ້ດຳເນີນໄປເປັນເວລາເຄິ່ງວັນ ແຕ່ກໍ່ເຕັມໄປດ້ວຍເນື້ອໃນອັນຄົບຖ້ວນ ແລະ ໃນຕອນທ້າຍຂອງກອງປະຊຸມ ຍັງໄດ້ມີການແລກປ່ຽນຄໍາຄິດເຫັນຢ່າງກົງໄປກົງມາ, ຊຶ່ງໄດ້ເຮັດໃຫ້ນັກສຳມະນາກອນ ມີຄວາມເຂົ້າໃຈຫຼາຍຂຶ້ນກ່ຽວກັບວຽກງານຕະຫຼາດທຶນລາວໃນປັດຈຸບັນ.


